ဝေင်ꩻမျဝတီႏ

ဝေင်ꩻမျဝတီႏ (အိန်းကလေတ်: Myawady) နဝ်ꩻ အဝ်ႏဒျာႏ မျန်မာခမ်းထီ၊ စောက်ꩻခမ်းနယ်ႏ၊ မျဝတီႏခရဲင်ႏ၊ ဝေင်ꩻနယ်ႏမျဝတီႏကို ကပါဒါႏ ခမ်းကူဝေင်ꩻတဝေင်ꩻဒျာႏသွူ။ ထွာဒျာႏ ဝေင်ꩻနယ်ႏမျဝတီႏ ဝေင်ꩻနယ်ႏအိုပ်ချုတ်ရေꩻရွုမ်ꩻဖုံႏ အဝ်ႏသော့ꩻဒါႏ ဝေင်ꩻဒျာႏတဲင် အဝ်ႏဒျာႏ ထုဲင်ꩻ-မျန်မာခမ်းကူ သောင်ရင်းခြောင်ဖင်ႏ ခမ်းကူဝေင်ꩻတဝေင်ꩻဒျာႏသွူ။ ဝေင်ꩻကိုနဝ်ꩻ စောက်ꩻ၊ မန်း၊ ဖြဝ်ꩻ၊ မဲင်ꩻ၊ ပအိုဝ်ႏ၊ ခယ်ႏ၊ ကလာꩻ စတဲင် လိုꩻမျိုꩻအလင်ဖုံႏ အဝ်ႏအုံသော့ꩻနဝ်ꩻသွူ။ ခရိစ်နေင်ႏ ၂၀၁၉ ဗာႏ မွူးကွို့ꩻနာꩻစာႏရင်ꩻအလꩻ ဝေင်ꩻကို လိုꩻဖြာꩻခြွဉ်းအဝ်ႏ (၅၅,၆၃၈)ဖြာꩻသွူ။

အဝ်ႏဆꩻနဝ် ကလင်ꩻထင်ꩻဒါႏ သောင်ရင်းခြောင်ဖင်ႏ အွိုးတဖဲ့ꩻနဝ်ꩻ ထွာဒျာႏ ထုဲင်ꩻခမ်းအပဲင်ႏ ဒုံမယ်တော်၊ ဝေင်ꩻမဲသောက်ဖုံႏသွူ။ ထီခြောင်သောင်ရင်းနဝ်ꩻ ထွတ်ꩻလင်ꩻနွို့သော့ꩻညီꩻယင်း ခြုံꩻခြောင်ကိုတဲင် အွောန်ႏခြွောန်ႏလင်ꩻ သေင်ႏခြုံးဖောင်ႏဖုံႏ လꩻနဝ်ꩻသွူ။ မိဉ်ႏတွိုႏခမ်းသဲင်ခိန်ႏနဝ်ꩻ ကာႏလွေꩻချာငါ ထီခြောင်ကိုလꩻတဲင် ထင်ႏလွေꩻလꩻ အွိုႏတဖဲ့ꩻကအဝ်ႏဒါႏ ဒုံမယ်တော်တဖူꩻကိုသွူ။ အဝ်ႏဒုံမယ်တော် မဉ်ႏလွေꩻ ဝေင်ꩻမဲသောက် တောမ်ႏကာꩻနဝ်ꩻ လို့ဒျာႏ တခွယ်ꩻရပ်လွုမ်ꩻသွူ။ အဝ်ႏဝေင်ꩻမဲသောက် မိဉ်ႏလွေꩻ ဝေင်ꩻတန်ဗန်ကောက်နဝ်ꩻ လွေꩻအီတောမ်ႏကာꩻ၊ တောမ်ႏသင်ဖော်ꩻကျောင်ႏလဲ့ လꩻနဝ်ꩻသွူ။ မျဝတီႏနဝ်ꩻ ထွာဒျာႏ ခမ်းကူဝေင်ꩻတဝေင်ꩻတဲင် ဖြေꩻစာကူꩻကားတခြိုꩻကွန်ႏဖုံႏလဲ့ အဝ်ႏဖြေꩻစာပါတောမ်ႏ ထုဲင်ꩻခမ်းသွူ။ ထွာဒျာႏ ကွီကေပ်ꩻဆွုမ်ႏအခွဉ်ႏတောႏဌာႏနလဲ့ အဝ်ႏနေနေသွူ။ ယိုခါနဝ်ꩻ အဝ်ႏတယ်ႏမာꩻလွေꩻပါယင်းလဲဉ်း ထုဲင်ꩻ-မျန်မာ ရက်ပဲင်ꩻသွီႏထီꩻရေꩻ တထာမျဝတီႏ အမုဲင်-၂ တောမ်ႏ ကာꩻတန်ကွင်ꩻဖုံႏသွူ။

 သꩻဝင်ႏစာꩻခရာႏ ခင်ႏလမ်းဖုံႏ 
ရွှေမြင်းဝန် စေတီႏတောႏ
 မဉ်ꩻကျောင်ꩻကုင်ꩻ ဗုဒ္ဓဘာႏသာႏဗွေႏဗိုန်ကျောင်ꩻ
 ရပ်တောႏမူႏဖရာꩻ၊ ထိုင်တော်မူဖရာꩻ
မြစန္ဒီကဝ်ႏခြံ
မြစန္ဒီထီနောင်
 ဟိန်ႏခံꩻမျော်စင်
ကျောက်လုံးကြီးဖရာꩻ
မုလအိ၊မုလအ ဖရာꩻကောင်
လေးကေ့ကော်ထီထဲ့
တောနော်ထီထဲ့
မယ်ထော်သလေး ဆေꩻထီလောင်း
အင်ကြင်းမြိုင် ဆေꩻထီလောင်း
ချောင်းစုံ ဆေꩻထီလောင်း
မောတု ထီထဲ့
ရွှေတိဂုံဖရာꩻ
ကံꩻကောႏတရေင် ဖရာꩻကောင်
ဘုရာꩻတန်ဆေꩻ
ကျိုက်ထီးရိုးဖရာꩻ
အဓိဌာန်ႏအောင်ႏဘုရာꩻ
အဓိဌာန်အောင်ႏဘုရား view

 အာႏကွိုꩻ 

ကဏ္ဍ:စောက်ꩻခမ်းနယ်ႏကိုဝေင်ꩻဖုံႏ